Etter to salgsmessig mislykkede album, forlot både Errol Kennedy og Ashley Ingram gruppa. Leee John valgte da å finne nye personer å samarbeide med. Dette resulterte i albumet som kom ut tidlig på 90-tallet under navnet Imagination featuring Leee John. Nye medlemmer var på dette tidspunktet Nat Augustin og Peter Royer. Heller ikke dette albumet ble noen salgsmessig suksess, og kort tid etter ble gruppa oppløst.